Oficiālais Vēstnesis L 276 , 10/10/1983 Lpp. 0001 - 0018

Speciālizdevums somu valodā: Nodaļa 4 Sējums 1 Lpp. 0103

Speciālizdevums spāņu valodā: Nodaļa 04 Sējums 2 Lpp. 0138

Speciālizdevums zviedru valodā: Nodaļa 4 Sējums 1 Lpp. 0103

Speciālizdevums portugāļu valodā Nodaļa 04 Sējums 2 Lpp. 0138



Komisijas Regula (EEK) Nr. 2807/83 (1983. gada 22. septembris), kas nosaka sīki izstrādātus noteikumus par to, kā reģistrēt informāciju par dalībvalstu veikto zivju nozveju EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1983. gada 25. janvāra Regulu (EEK) Nr. 170/83, kas izveido Kopienas zivsaimniecības resursu saglabāšanas un apsaimniekošanas sistēmu [1], ņemot vērā Padomes 1982. gada 29. jūlija Regulu (EEK) Nr. 2057/82, kas ievieš noteiktus kontroles pasākumus attiecībā uz dalībvalstu kuģu veiktajām zvejas darbībām [2], un jo īpaši tās 13. pantu, tā kā Padomes Regulas (EEK) Nr. 2057/82 3. pants paredz, ka ar dalībvalsts karogu kuģojošu vai dalībvalstī reģistrētu kuģu kapteiņi veic savu zvejas darbību uzskaiti kuģa žurnālā; tā kā standartizēti kuģa žurnāli visā Kopienā nodrošinās atbilstību pieņemtajiem saglabāšanas pasākumiem un tiem būtu jāpanāk efektīvāka spēkā esošo noteikumu kontrole un jāveicina zivju krājumu novērtējumu un izmantošanas zinātniska analīze; tā kā, lai garantētu atbilstību katrai dalībvalstij piešķirtajām kvotām, kapteinim būtu jāaizpilda kravas izcelšanas vai pārkraušanas deklarācija, norādot faktiski izceltās vai pārkrautās kravas daudzumu; tā kā šo informāciju būtu jāpārraida piemērotā veidā sistemātiski gadījumos, ja kravas izcelšanu vai pārkraušanu veic vairāk kā 15 dienas pēc nozvejas; tā kā Zivsaimniecības resursu pārvaldības komiteja tās priekšsēdētāja noteiktajā termiņā nav iesniegusi atzinumu, IR PIEŅĒMUSI ŠO REGULU. 1. pants 1. Ierakstus kuģa žurnālā, kas tiek prasīts saskaņā ar Regulas (EEK) Nr. 2057/82 3. pantu, veic kapteinis saskaņā ar I pielikumā vai II pielikumā sniegto paraugu atkarībā no zvejas zonas un par visām zvejas darbībām attiecībā uz sugām, uz kurām attiecas noteikumi un nosacījumi, kas ir spēkā attiecīgajās ICES/NAFO zonās, kā paredzēts minētā 3. panta 1. punktā. I pielikumā sniegto kuģa žurnāla paraugu izmanto attiecībā uz visām zvejas zonām, izņemot tās, kas ietilpst NAFO 1. apakšplatībā un ICES V nodalījuma a) apakšnodalījumā un XIV nodalījumā, šādā gadījumā izmantojot II pielikumā sniegto kuģa žurnāla paraugu. Šos kuģa žurnālus aizpilda saskaņā ar norādījumiem, kas izklāstīti attiecīgi IV un V pielikumā. 2. I vai II pielikumā parādīto kuģa žurnālu aizpilda 1. punktā noteiktajā veidā arī tad, ja šādi kuģi darbojas ārpuskopienas valsts ūdeņos, ja vien attiecīgā ārpuskopienas valsts īpaši nepieprasa cita veida kuģa žurnālu. 3. VI un VII pielikumā sniegtos kodus izmanto, lai attiecīgajā kuģa žurnāla ailē norādītu pielietotos zvejas rīkus un nozvejoto zivju sugas. 2. pants 1. Regulas (EEK) Nr. 2057/82 6. pantā paredzēto kravas izcelšanas deklarāciju aizpilda, kā parādīts I pielikumā vai III pielikumā. Tomēr, ja kravas izcelšana notiek tās dalībvalsts ostā, ar kuras karogu kuģo vai kurā ir reģistrēts attiecīgais kuģis, var tikt izmantota cita šīs dalībvalsts noteikta veidlapa ar noteikumu, ka tajā ietverta vismaz III pielikumā izklāstītā informācija. 2. Regulas (EEK) Nr. 2057/82 7. pantā paredzēto pārkraušanas deklarāciju aizpilda, kā paredzēts I pielikumā, izņemot NAFO 1. apakšplatībā un ICES V nodalījuma a) apakšnodalījumā un XIV nodalījumā ietilpstošu ūdeņu gadījumā. Attiecībā uz šiem ūdeņiem izmanto kravas izcelšanas vai pārkraušanas deklarāciju, kas parādīta III pielikumā. 3. Deklarācijas sastāda saskaņā ar norādījumiem, kas sniegti attiecīgi IV un V pielikumā. 3. pants Informācija, ko kapteinis, ievērojot Regulas (EEK) Nr. 2057/82 8. pantu, paziņo tās valsts iestādēm, ar kuras karogu kuģo vai kurā ir reģistrēts viņa kuģis, ja jebkādu kravas izcelšanu vai pārkraušanu veic vairāk kā 15 dienas pēc nozvejas, ietver: - katras sugas to īpatņu daudzumu kilogramos, kas nozvejoti, pārkrauti vai izcelti krastā, kopš iepriekšējā paziņojuma veikšanas, - ICES/NAFO zonu, kurā veikta nozveja; to nozveju, kas veikta ārpuskopienas valsts ūdeņos vai ūdeņos, uz kuriem neattiecas nevienas valsts suverenitāte vai jurisdikcija, norāda atsevišķi. Informāciju paziņo ik pēc 15 dienām, skaitot no dienas, kurā gūta pirmā nozveja, saskaņā ar VIII pielikuma noteikumiem. 4. pants Kuģa žurnālu un kravas izcelšanas vai pārkraušanas deklarāciju var pārbaudīt kompetentās dalībvalsts zivsaimniecības kontroles iestādes amatpersona saskaņā ar Regulas (EEK) Nr. 2057/82 1. panta 1. punktu, lai nodrošinātu atbilstību visiem attiecīgajiem saglabāšanas un kontroles noteikumiem, ieskaitot šīs regulas noteikumus. 5. pants 1. Ja IV pielikumā izklāstītajās norādēs noteikts, ka noteikuma piemērošana nav obligāta, dalībvalstij, ar kuras karogu kuģo vai kurā ir reģistrēts attiecīgais kuģis, ir tiesības prasīt, lai kapteinis ievērotu minēto noteikumu. 2. Pieļaujamā pielaide, aprēķinot to zivju daudzumu kilogramos, uz ko attiecas noteikumi un nosacījumi un ko patur uz kuģa, ir 20 %. Ja šādas zivis uzglabā kastēs, grozos vai citos traukos, tad atzīmē precīzu izmantoto kastu, grozu vai citu konteineru skaitu. 6. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To sāk piemērot 90 dienas pēc tam, kad kuģa žurnāli izsniegti dalībvalstīm. Šī regula uzliek saistības kopumā un ir tieši piemērojama visās dalībvalstīs. Briselē, 1983. gada 22. septembrī Komisijas vārdā — Komisijas loceklis Giorgios Contogeorgis [1] OV L 24, 27.1.1983., 1. lpp. [2] OV L 220, 29.7.1982., 1. lpp. -------------------------------------------------- I PIELIKUMS +++++ TIFF +++++ -------------------------------------------------- II PIELIKUMS EIROPAS KOPIENU ZVEJAS DARBĪBU REĢISTRS NAFO 1. APAKŠPLATĪBĀ UN ICES V NODALĪJUMA a) APAKŠNODALĪJUMĀ un XIV NODALĪJUMĀ +++++ TIFF +++++ -------------------------------------------------- III PIELIKUMS +++++ TIFF +++++ -------------------------------------------------- IV PIELIKUMS NORĀDĪJUMI KAPTEIŅIEM, KAM JĀVEIC UZSKAITE KUĢA ŽURNĀLĀ SASKAŅĀ AR I PIELIKUMU UN JĀSASTĀDA KRAVAS IZCELŠANAS/PĀRKRAUŠANAS DEKLARĀCIJA SASKAŅĀ AR I PIELIKUMU VAI III PIELIKUMU 1. IEPRIEKŠĒJA PIEZĪME. Šie norādījumi paredzēti kuģu kapteiņiem, kam saskaņā ar Eiropas Ekonomikas kopienas noteikumiem zvejas reisa laikā jāveic uzskaite kuģa žurnālā un/vai, atgriežoties ostā, jāsastāda kravas izcelšanas/pārkraušanas deklarācija. 2. NORĀDĪJUMI PAR KUĢA ŽURNĀLU. 2.1. Vispārēji noteikumi. 2.1.1. Kuģi, kam nepieciešams kuģa žurnāls. 2.1.1.1. Visi ūdeņi, izņemot Skageraku un Kategatu. Visu to zvejas kuģu, kuru garums ir vairāk kā 10 metri, kapteinis veic uzskaiti kuģa žurnālā. Šis noteikums neattiecas uz kuģiem, kuru garums ir lielāks par 10 metriem, bet mazāks par 17 metriem, ja zvejas reisa ilgums nepārsniedz 24 stundas, skaitot no ostas atstāšanas brīža līdz atgriešanās brīdim. 2.1.1.2. Skageraks un Kategats. Visu to zvejas kuģu, kuru garums ir vairāk kā 12 metri, kapteiņi veic uzskaiti kuģa žurnālā. 2.1.2. Kā veikt ierakstus kuģa žurnālā. - Ierakstus kuģa žurnālā veic katru dienu vēlākais līdz plkst.24:00 un brīdī, kad kuģis iebrauc ostā. - Ierakstus kuģa žurnālā izdara arī visu jūrā veikto pārbaužu laikā. - Sniedz visu obligāti norādāmo informāciju. - Noteikumus, kas Kopienas līmenī nav obligāti, var padarīt par obligātiem, ja tā vēlas dalībvalsts, ar kuras karogu kuģo vai kurā ir reģistrēts attiecīgais kuģis. Šādos gadījumos attiecīgās iestādes sniedz papildus norādījumus. 2.1.3. Kārtība attiecībā uz reisiem ārpuskopienas valstu ūdeņos. - Ja attiecīgajai ārpuskopienas valstij nav īpašu prasību, izmanto Kopienas kuģa žurnālu. - Ja attiecīgā ārpuskopienas valsts paredz lietot cita veida kuģa žurnālu, tad to izmanto Kopienas kuģa žurnāla vietā. - Ja attiecīgā ārpuskopienas valsts neparedz lietot kādu konkrētu kuģa žurnālu, bet pieprasa ierakstus, kas atšķiras no Kopienas pieprasītajiem, tad šādus ierakstus veic. 2.2. Informācija par kuģi. Katras kuģa žurnāla lapas augšpusē iepretim atbilstošajiem numuriem ieraksta šādu vispārīgu informāciju par kuģi vai attiecīgi kuģiem: Kuģa žurnāla atsauce Nr. 1 : kuģa nosaukums un radio izsaukuma signāls(ja ir); Kuģa žurnāla atsauce Nr. 2 : ārējā identifikācija; Kuģa žurnāla atsauce Nr. 3 : kapteiņa vārds un adrese; Kuģa žurnāla atsauce Nr. 4 : izbraukšanas datums, mēnesis, stunda un osta, no kuras izbrauc; Kuģa žurnāla atsauce Nr. 5 : atgriešanās datums, mēnesis, stunda un osta, kurā atgriežas; Kuģa žurnāla atsauce Nr. 6 : kravas izcelšanas datums un mēnesis, ja tie nesakrīt ar 5. atsaucē norādītajiem; Kuģa žurnāla atsauce Nr. 7 : pārkraušanas gadījumā: datums, saņēmēja kuģa nosaukums, ja ir — radio signāls, piederības valsts un ārējā identifikācija. Pāra zvejas gadījumā otrā kuģa nosaukums, kapteiņa vārds un kuģa ārējā identifikācija būtu jāieraksta zem šīs pašas informācijas par to kuģi, attiecībā uz ko veic uzskaiti kuģa žurnālā. Cita(-u) kuģa(-u) kapteiņi arī veic ierakstus kuģa žurnālos, norādot nozvejotās un uz kuģa paturētās nozvejas daudzumu tā, lai nozveja netiktu uzskaitīta divreiz. 2.3. Informācija par zvejas rīkiem. Kuģa žurnāla atsauce Nr. 8 : zvejas rīki — rīku veids būtu jānorāda, izmantojot VI pielikuma tabulas 1. slejā norādītos kodus; Kuģa žurnāla atsauce Nr. 9 : tīkla acu lielums milimetros; Kuģa žurnāla atsauce Nr. 10 : rīku jauda saskaņā ar specifikāciju VI pielikuma tabulas 2. slejā (norāde nav obligāta). 2.4. Informācija par zvejas darbībām. 2.4.1. Informācijas veids. Informāciju, kas nepieciešama par zvejas darbībām, ieraksta iepretim atbilstošajiem atsauču numuriem kuģa žurnāla lapās šādi: Kuģa žurnāla atsauce Nr. 11 : datums — ieraksti jāveic par katru jūrā pavadīto dienu; Kuģa žurnāla atsauce Nr. 12 : zvejas darbību skaits saskaņā ar specifikāciju VI pielikuma tabulas 3. slejā (norāde nav obligāta); Kuģa žurnāla atsauce Nr. 13 : zvejas ilgums (norāde nav obligāta) ir jūrā pavadīto stundu skaits mīnus laiks, kas pavadīts ceļā uz zvejas vietām, atceļā no tām vai pārbraucot no vienas zvejas vietas uz citu, dīkstāves laiks, laiks, kamēr kuģis ir neaktīvs vai tiek labots; tomēr to laiku, kas pavadīts, meklējot zivis (piemēram, ar sonāru), uzskata par zvejas ilgumu; Kuģa žurnāla atsauce Nr. 14 : atrašanās vieta. Piemēri: - "ICES nodalījums vai NAFO apakšplatība": attiecas uz ICES nodalījumiem, kā parādīts kartēs uz kuģa žurnāla iekšējā vāka, un norāda katra apakšnodalījuma kodu, piem.,: IV a), VI b), VII g). - "Statistiskais četrstūris": attiecas uz ICES statistisko četrstūri, kā parādīts kartēs uz kuģa žurnāla iekšējā vāka. Šo četrstūru malas ir ģeogrāfiskie platumi un garumi, kas atbilst veseliem grādiem vai veseliem grādiem plus 30′ attiecībā uz garumu, un veseliem grādiem — attiecībā uz platumu. Izmantojot ciparu un burtu kombināciju, norāda statistisko četrstūri, kurā iegūts vairums nozvejas (piem., ICES kods apgabalam, ko norobežo 56o un 56o30′ ziemeļu platums un 6o un 7o austrumu garums, ir 41/F6). Tomēr pēc izvēles var veikt ierakstus par visiem statistiskajiem četrstūriem, kuros kuģis zvejojis attiecīgajā dienā. - "Ārpuskopienas valsts zvejas zona": vajadzības gadījumā norāda ārpuskopienas valstu zvejas zonu(-as) vai ūdeņus, uz ko neattiecas nevienas valsts suverenitāte vai jurisdikcija, izmantojot šādus kodus, kā norādīts kartēs uz kuģa žurnāla iekšējā vāka: N = Norvēģija S = Zviedrija FR = Farēru salas E = Spānija CDN = Kanāda IS = Islande A = atklāta jūra 2.4.2. Uz kuģa esošās nozvejas daudzuma pārskats pa sugām (kuģa žurnāla atsauce Nr. 15). Ierakstu par jebkuru no VII pielikumā uzskaitītajām sugām veic, ja uz kuģa esošais kopējais daudzums pārsniedz: lašiem : 10 kilogramus dzīvsvara, citiem : 50 kilogramus dzīvsvara. Pēc izvēles var izdarīt ierakstus arī par citām sugām, kas iekļautas sarakstā, ko sastādījusi dalībvalsts, ar kuras karogu kuģo vai kurā ir reģistrēts attiecīgais kuģis. Sleju augšējā ailē minētie sugu nosaukumi ir indikatīvi, un tos var aizvietot, ja sleju skaits nav pietiekams. (Ja sleju kopskaits ir nepietiekams, raksta jaunā lapā). Norāda izmantoto vienību (grozs, kaste u.c.) un izmantotās vienības tīrsvaru dzīvsvara kilogramos. 2.4.3. Pēc izvēles — paredzamais nederīgais atlikums (kuģa žurnāla atsauce Nr. 16). Paredz nederīgo zivju daudzumu, vēlams — dzīvsvara kilogramos vai citās vienībās, kā noteikts iepriekš atsaucē Nr. 15. Šo informāciju sniedz tikai zinātniskiem mērķiem, un to neņem vērā, aprēķinot kvotas. 2.5. Ierakstu izvietojums kuģa žurnālā. - Par katru jūrā pavadītu dienu būtu jāaizpilda jauna rinda. - Jauna rinda būtu jāaizpilda arī tad, ja kuģis tai pašā dienā zvejo vēl citā ICES nodalījumā. - Jauna rinda būtu jāaizpilda tad, ja kuģis tai pašā dienā zvejo vēl citā zvejas zonā. - Jauna lapa būtu jāaizpilda: - ja izmanto citus zvejas rīkus vai tīklu, kura acu lielums ir citāds nekā iepriekš lietotajam tīklam, - ja pēc pārkraušanas vai kravas starpizcelšanas tiek zvejots vēl. 3. NORĀDĪJUMI PAR KRAVAS IZCELŠANAS/PĀRKRAUŠANAS DEKLARĀCIJU. Vispārējs noteikums Pēc reisa, iebraucot ostā, visu zvejas kuģu, kuru garums ir vairāk kā 10 metri un kas kuģo ar dalībvalsts karogu vai ir reģistrēti dalībvalstī, kapteiņi vai aģenti kravas izcelšanas vietā iestādēm iesniedz kravas izcelšanas deklarāciju. Gadījumā, ja kravu pārkrauj vai ja to izceļ ārpus Kopienas teritorijas, kapteinis tūlīt nosūta valstij, ar kuras karogu kuģo vai kurā ir reģistrēts viņa kuģis, informāciju, kas norādīta kravas izcelšanas vai pārkraušanas deklarācijā. Pārkraušanas gadījumā zvejas kuģa kapteinis ieraksta attiecīgo daudzumu pārkraušanas deklarācijā. Pārkraušanas deklarācijas kopiju nodod saņēmēja kuģa kapteinim. Muitas dokumenta T 2 M oriģinālu, ko aizpildījis zvejas kuģa kapteinis, arī nodod saņēmēja kuģa kapteinim. Sniedzamā informācija Faktiski izcelto kravas daudzumu vai aptuveno pārkrauto daudzumu deklarācijā norāda katrai sugai atsevišķi, bet tikai uz deklarācijas pēdējās lapas, darot to šādi: - zivju noformējums (kuģa žurnāla atsauce Nr. 17). "Noformējums" nozīmē veidu, kādā zivis bijušas apstrādātas. Ja veikta apstrāde, tās veidu norāda šādi: GUT, kas nozīmē izķidātas zivis, HEAD — zivis bez galvas, FILLET — zivju filejas utt. Ja apstrāde nav veikta, to norāda ar WHOLE, kas nozīmē veselas zivis; - izceltās kravas daudzuma mērvienība (kuģa žurnāla atsauce Nr. 18). Norāda zivju izcelšanā izmantoto svara vienību (piem., grozs, kaste u.c.) un vienības svaru kilogramos. Šī vienība var atšķirties no tās, kas lietota kuģa žurnālā; - kopējais izcelto/pārkrauto zivju svars pa sugām (kuģa žurnāla atsauce Nr. 19). Norāda visu faktiski izcelto vai pārkrauto zivju svaru vai daudzumu pa sugām, kas uzskaitītas VII pielikumā. Svaram būtu jāatbilst zivju svaram tūlīt pēc izcelšanas, t.i., pēc visa veida apstrādes, kas veikta uz kuģa. Vēlāk dalībvalsts attiecīgās iestādes piemēro pārrēķina koeficientus, lai aprēķinātu atbilstošo dzīvsvaru; - ICES nodalījums/NAFO apakšplatība un ārpuskopienas valsts zvejas zona (kuģa žurnāla atsauce Nr. 22). Šis ieraksts nav obligāts tiem kuģiem, kam jāveic uzskaite kuģa žurnālā: norāda ICES nodalījumu vai NAFO apakšplatību, kurā nozveja tika iegūta. 4. VISPĀRĪGI NOTEIKUMI PAR KUĢA ŽURNĀLU UN KRAVAS IZCELŠANAS/PĀRKRAUŠANAS DEKLARĀCIJU. 4.1. Ierakstu veikšanas kārtība. 4.1.1. Ierakstiem kuģa žurnālā un kravas izcelšanas/pārkraušanas deklarācijā jābūt salasāmiem un neizdzēšamiem. 4.1.2. Ierakstus kuģa žurnālā vai kravas izcelšanas/pārkraušanas deklarācijā nedrīkst izdzēst vai mainīt. Ja izdarīta kļūda, nepareizo ierakstu pārsvītro un blakus veic jaunu ierakstu, ko ar iniciāļiem paraksta kapteinis vai viņa aģents. 4.1.3. Par katru kuģi būtu jāaizpilda vismaz viena kravas izcelšanas deklarācija. Par katru pārkraušanas darbību būtu jāaizpilda viena pārkraušanas deklarācija. 4.1.4. Kapteinis ar iniciāļiem paraksta katru kuģa žurnāla ierakstu rindu. Kapteinis paraksta katru kuģa žurnāla lappusi un vajadzības gadījumā pārkraušanas deklarāciju. Kravas izcelšanas deklarāciju paraksta kapteinis vai viņa aģents. 4.2. Ziņošanas kārtība. 4.2.1. Ja kravas izkraušanu veic tās dalībvalsts ostā, ar kuras karogu kuģo vai kurā ir reģistrēts attiecīgais kuģis, tad kuģa žurnāla un kravas izcelšanas deklarācijas oriģinālu(-us) nodod vai nosūta attiecīgās dalībvalsts iestādēm 48 stundu laikā pēc kravas izcelšanas pabeigšanas. 4.2.2. Ja kravas izcelšanu veic dalībvalstī, kas nav tā dalībvalsts, ar kuras karogu kuģo vai kurā ir reģistrēts attiecīgais kuģis, tad attiecīgās dalībvalsts iestādēm nodod vai nosūta kravas izcelšanas deklarācijas pirmo kopiju. Kuģa žurnāla oriģinālu(-us) un kravas izcelšanas deklarācijas oriģinālu 48 stundu laikā pēc kravas izcelšanas pabeigšanas nodod vai nosūta tās dalībvalsts iestādēm, ar kuras karogu kuģo vai kurā ir reģistrēts attiecīgais kuģis. 4.2.3. Ja kravas izkraušanu veic ārpuskopienas valstī, tad kuģa žurnāla un kravas izcelšanas deklarācijas oriģinālu(-us) 48 stundu laikā pēc kravas izcelšanas pabeigšanas nosūta tās dalībvalsts iestādēm, ar kuras karogu kuģo vai kurā ir reģistrēts attiecīgais kuģis. 4.2.4. Ja pārkrautais daudzums izcelts Kopienas ostā, tad saskaņā ar 3. punktu aizpildītās pārkraušanas deklarācijas kopiju nodod vai nosūta attiecīgajām iestādēm. 4.2.5. Ja kravu pārkrauj kuģī, kas kuģo ar dalībvalsts karogu vai ir reģistrēts dalībvalstī, tad pārkraušanas deklarācijas pirmo kopiju nodod saņēmēja kuģa kapteinim. Oriģinālu nodod pēc pieprasījuma vai attiecīgi 48 stundu laikā pēc kravas izcelšanas pabeigšanas vai tūlīt pēc ierašanās ostā nosūta tās dalībvalsts iestādēm, ar kuras karogu kuģo vai kurā ir reģistrēts attiecīgais kuģis. 4.2.6. Ja kravu pārkrauj kuģī, kas kuģo ar ārpuskopienas valsts karogu, tad dokumenta oriģinālu iespējami īsā laikā nodod vai attiecīgi nosūta dalībvalstij, ar kuras karogu kuģo vai kurā ir reģistrēts attiecīgais zvejas kuģis. 4.2.7. Ja kapteinim nav iespējams noteiktajā termiņā nosūtīt kuģa žurnāla un kravas izcelšanas/pārkraušanas deklarācijas oriģinālu(-us) tās dalībvalsts iestādēm, ar kuras karogu kuģo vai kurā ir reģistrēts attiecīgais kuģis, tad I pielikumā vai III pielikumā prasīto informāciju attiecībā uz kravas izcelšanas deklarāciju attiecīgajām iestādēm pārraida pa radio vai citā veidā. 4.3. Kapteiņa pienākumi attiecībā uz kuģa žurnālu, kravas izcelšanas deklarāciju un pārkraušanas deklarāciju. 4.3.1. Kuģa kapteinis ar saviem iniciāļiem un parakstu apliecina, ka aptuvenie daudzumi, kas ierakstīti kuģa žurnālā un pārkraušanas deklarācijā, ir pamatoti. 4.3.2. Kuģa kapteinis ar saviem iniciāļiem un parakstu apliecina, ka vārdiskie ieraksti kuģa žurnālā un pārkraušanas deklarācijā, kā arī visi ieraksti kravas izcelšanas deklarācijā ir patiesi. 4.4. Kuģa žurnāla kopijas jāglabā vienu gadu. -------------------------------------------------- V PIELIKUMS NORĀDĪJUMI KAPTEIŅIEM, KAM JĀVEIC UZSKAITE KUĢA ŽURNĀLĀ, KĀ PARĀDĪTS II PIELIKUMĀ, UN JĀSASTĀDA KRAVAS IZCELŠANAS/PĀRKRAUŠANAS DEKLARĀCIJA SASKAŅĀ AR III PIELIKUMU 1. IEPRIEKŠĒJA PIEZĪME. Šie norādījumi paredzēti kuģu kapteiņiem, kam saskaņā ar Eiropas Ekonomikas kopienas noteikumiem zvejas reisa laikā jāveic uzskaite kuģa žurnālā un/vai atgriežoties ostā jāsastāda kravas izcelšanas/pārkraušanas deklarācija. 2. NORĀDĪJUMI PAR KUĢA ŽURNĀLU. 2.1. Vispārēji noteikumi. 2.1.1. Kuģi, kam nepieciešams kuģa žurnāls. Visu zvejas kuģu, kuru garums ir vairāk kā 10 metri, kapteiņi veic uzskaiti kuģa žurnālā. Šī noteikuma izņēmums ir kuģi, kuru garums ir lielāks par 10 metriem, bet mazāks par 17 metriem, ja zvejas reisa ilgums nepārsniedz 24 stundas, skaitot no ostas atstāšanas brīža līdz atgriešanās brīdim. 2.1.2. Kā veikt ierakstus kuģa žurnālā. - Ierakstus kuģa žurnālā veic katru dienu vēlākais līdz plkst. 24.00 un brīdī, kad kuģis iebrauc ostā. - Ierakstus kuģa žurnālā izdara arī visu jūrā veikto pārbaužu laikā. - Sniedz visu obligāti norādāmo informāciju. - Noteikumus, kas Kopienas līmenī nav obligāti, var padarīt par obligātiem, ja tā vēlas dalībvalsts, ar kuras karogu kuģo vai kurā ir reģistrēts attiecīgais kuģis. Šādos gadījumos attiecīgās iestādes dod papildus norādījumus. 2.2. Informācija par kuģi. Katras kuģa žurnāla lapas augšpusē ieraksta vispārīgu informāciju par kuģi vai, attiecīgi, kuģiem. Pāra zvejas gadījumā otrā kuģa nosaukums, kapteiņa vārds un kuģa ārējā identifikācija būtu jāieraksta zem šīs pašas informācijas par to kuģi, uz ko attiecas kuģa žurnāls. Otrā kuģa kapteinis arī veic ierakstus kuģa žurnālā, norādot nozvejotos un uz kuģa paturētos daudzumus vai, attiecīgi, pārkrauto daudzumu tā, lai nozveja netiktu uzskaitīta divreiz. 2.3. Informācija par zvejas rīkiem. - Zvejas rīki — rīku veids būtu jānorāda, izmantojot VI pielikuma tabulas 1. slejā norādītos kodus. - Acu lielums milimetros. 2.4. Informācija par zvejas darbībām. 2.4.1. Informācijas veids. Informāciju, kas nepieciešama par zvejas darbībām, ieraksta iepretim atbilstošajiem atsauču numuriem kuģa žurnāla lapā par katru zvejas rīku vilkšanas vai izmešanas reizi. Zemāk norāda: - zvejas darbību sākumu: laiku, - zvejas darbību beigas: laiku, - zvejas darbību ilgumu: norāda stundu skaitu no zvejas darbību sākuma līdz zvejas darbību beigām, - atrašanās vietu: garumu un platumu. Piemēri - "ICES nodalījums vai NAFO apakšplatība": attiecas uz ICES nodalījumiem, kā parādīts kartēs uz kuģa žurnāla iekšējā vāka, un norāda katra nodalījuma kodu, piem.: V a) vai NAFO 1. 2.4.2. Uz kuģa esošais nozvejotais daudzums. Veic ierakstus par visām VII pielikumā uzskaitītajām sugām, ja to daudzums pārsniedz: garnelēm un lašiem : 10 kilogramus dzīvsvara, citiem : 50 kilogramus dzīvsvara. Pēc izvēles var izdarīt ierakstus arī par citām sugām, kas iekļautas sarakstā, ko sastādījusi dalībvalsts, ar kuras karogu kuģo vai kurā ir reģistrēts attiecīgais kuģis. Sleju augšējās ailēs minētie sugu nosaukumi ir indikatīvi, un tos var aizvietot, ja sleju skaits nav pietiekams. (Ja sleju kopskaits ir nepietiekams, raksta jaunā lapā.) 2.4.3. Paredzamais nederīgais atlikums. Norāda nederīgo zivju daudzumu dzīvsvara kilogramos vai citās mērvienībās. Šo informāciju sniedz tikai zinātniskiem mērķiem, un to neņem vērā, aprēķinot kvotas. 2.5. Ierakstu izvietojums kuģa žurnālā. Par katru dienu būtu jāaizpilda jauna lapa, atvēlot jaunu rindu katrai zvejas rīku vilkšanas vai izmešanas reizei. 3. NORĀDĪJUMI PAR KRAVAS IZCELŠANAS/PĀRKRAUŠANAS DEKLARĀCIJU. Vispārēji noteikumi Pēc katra reisa, iebraucot ostā, visu to zvejas kuģu, kuru garums ir vairāk kā 10 metri un kas kuģo ar dalībvalsts karogu vai ir reģistrēti dalībvalstī, kapteiņi vai aģenti kravas izcelšanas vietā iestādēm iesniedz kravas izcelšanas deklarāciju. Gadījumā, ja kravu pārkrauj vai ja to izceļ ārpus Kopienas teritorijas, kapteinis tūlīt nosūta valstij, ar kuras karogu kuģo vai kurā ir reģistrēts viņa kuģis, informāciju, kas norādīta kravas izcelšanas vai pārkraušanas deklarācijā. Pārkraušanas gadījumā zvejas kuģa kapteinis ieraksta attiecīgo daudzumu pārkraušanas deklarācijā. Pārkraušanas deklarācijas kopiju nodod saņēmēja kuģa kapteinim. Muitas dokumenta T 2 M oriģinālu, ko aizpildījis zvejas kuģa kapteinis, arī nodod saņēmēja kuģa kapteinim. Sniedzamā informācija Izceltā vai pārkrautā daudzuma deklarēšana. Deklarācijā to norāda katrai sugai atsevišķi, bet tikai pēdējā no izmantotajām lapām, darot to šādi: - ICES nodalījums/NAFO apakšplatība un ārpuskopienas valsts zvejas zona. Ieraksts, kas nav obligāts tiem kuģiem, uz kuriem jāveic uzskaite kuģa žurnālā: norāde uz ICES nodalījumu vai NAFO apakšplatību, kurā nozveja tika iegūta; - zivju noformējums. "Noformējums" nozīmē veidu, kādā zivis tiks apstrādātas. Ja veikta apstrāde, tās veidu norāda šādi: GUT, kas nozīmē izķidātas zivis, HEAD — zivis bez galvas, FILLET — zivju filejas utt. Ja apstrāde nav veikta, to norāda ar WHOLE, kas nozīmē veselas zivis; - izceltās kravas daudzuma mērvienība. Norāda zivju izcelšanā izmantoto svara vienību (piem., grozs, kaste u.c.) un izmantotās vienības tīrsvaru dzīvsvara kilogramos. Šī vienība var atšķirties no tās, kas lietota kuģa žurnālā; - kopējais izcelto/pārkrauto zivju svars pa sugām. Norāda visu faktiski izcelto vai pārkrauto zivju svaru vai daudzumu pa sugām, kas uzskaitītas VII pielikumā. Svaram būtu jāatbilst zivju svaram tūlīt pēc izcelšanas, t.i., pēc visa veida apstrādes, kas veikta uz kuģa. Vēlāk dalībvalsts attiecīgās iestādes piemēro pārrēķina koeficientus, lai aprēķinātu atbilstošo dzīvsvaru. 4. VISPĀRĪGI NOTEIKUMI PAR KUĢA ŽURNĀLU UN KRAVAS IZCELŠANAS/PĀRKRAUŠANAS DEKLARĀCIJU. 4.1. Ierakstu veikšanas kārtība. 4.1.1. Ierakstiem kuģa žurnālā un kravas izcelšanas/pārkraušanas deklarācijā jābūt salasāmiem un neizdzēšamiem. 4.1.2. Ierakstus kuģa žurnālā vai kravas izcelšanas/pārkraušanas deklarācijā nedrīkst izdzēst vai mainīt. Ja izdarīta kļūda, nepareizo ierakstu pārsvītro un blakus veic jaunu ierakstu, ko ar iniciāļiem paraksta kapteinis vai viņa aģents. 4.1.3. Par katru kuģi būtu jāaizpilda vismaz viena kravas izcelšanas deklarācija. Par katru pārkraušanas darbību būtu jāaizpilda viena pārkraušanas deklarācija. 4.1.4. Kapteinis paraksta katru kuģa žurnāla lappusi. Kravas izcelšanas deklarāciju paraksta kapteinis vai viņa aģents. 4.2. Ziņošanas kārtība. 4.2.1. Ja kravas izkraušanu veic tās dalībvalsts ostā, ar kuras karogu kuģo vai kurā ir reģistrēts attiecīgais kuģis, tad kuģa žurnāla un kravas izcelšanas deklarācijas(-u) oriģinālu(-us) nodod pēc pieprasījuma vai nosūta attiecīgās dalībvalsts iestādēm 48 stundu laikā pēc kravas izcelšanas pabeigšanas. 4.2.2. Ja kravas izcelšanu veic dalībvalstī, kas nav tā, ar kuras karogu kuģo vai kurā ir reģistrēts attiecīgais kuģis, tad attiecīgās dalībvalsts iestādēm nodod vai nosūta kravas izcelšanas deklarācijas pirmo kopiju. Kuģa žurnāla oriģinālu(-us) un kravas izcelšanas deklarācijas oriģinālu 48 stundu laikā pēc kravas izcelšanas pabeigšanas nodod vai nosūta tās dalībvalsts iestādēm, ar kuras karogu kuģo vai kurā ir reģistrēts attiecīgais kuģis. 4.2.3. Ja kravas izkraušanu veic ārpuskopienas valstī, tad kuģa žurnāla un kravas izcelšanas deklarācijas oriģinālu(-us) 48 stundu laikā pēc kravas izcelšanas pabeigšanas nosūta tās dalībvalsts iestādēm, ar kuras karogu kuģo vai kurā ir reģistrēts attiecīgais kuģis. 4.2.4. Ja pārkrautais daudzums ir izcelts Kopienas ostā, tad saskaņā ar 3. punktu aizpildītās pārkraušanas deklarācijas kopiju nodod vai nosūta attiecīgajai ostas pārvaldei. 4.2.5. Ja kravu pārkrauj kuģī, kas kuģo ar dalībvalsts karogu vai ir reģistrēts dalībvalstī, tad pārkraušanas deklarācijas pirmo kopiju nodod saņēmēja kuģa kapteinim. Oriģinālu nodod pēc pieprasījuma vai attiecīgi 48 stundu laikā pēc kravas izcelšanas pabeigšanas nosūta tās dalībvalsts iestādēm, ar kuras karogu kuģo vai kurā ir reģistrēts attiecīgais kuģis. 4.2.6. Ja kravu pārkrauj kuģī, kas kuģo ar ārpuskopienas valsts karogu, tad dokumenta oriģinālu iespējami īsā laikā nodod vai attiecīgi nosūta dalībvalstij, ar kuras karogu kuģo vai kurā ir reģistrēts attiecīgais zvejas kuģis. 4.2.7. Ja kapteinim nav iespējams noteiktajā termiņā nosūtīt kuģa žurnāla un kravas izcelšanas/pārkraušanas deklarācijas oriģinālu(-us) tās dalībvalsts iestādēm, ar kuras karogu kuģo vai kurā ir reģistrēts attiecīgais kuģis, tad I pielikumā vai III pielikumā prasīto informāciju attiecībā uz kravas izcelšanas deklarāciju attiecīgajām iestādēm pārraida pa radio vai citā veidā. 4.3. Kapteiņa pienākumi attiecībā uz kuģa žurnālu, kravas izcelšanas deklarāciju un pārkraušanas deklarāciju. 4.3.1. Kuģa kapteinis ar saviem iniciāļiem un parakstu apliecina, ka aptuvenie daudzumi, kas ierakstīti kuģa žurnālā un pārkraušanas deklarācijā, ir pamatoti. 4.3.2. Kuģa kapteinis ar saviem iniciāļiem un parakstu apliecina, ka vārdiskie ieraksti kuģa žurnālā un pārkraušanas deklarācijā, kā arī visi ieraksti kravas izcelšanas deklarācijā ir patiesi. -------------------------------------------------- VI PIELIKUMS ZVEJAS RĪKI UN ZVEJAS DARBĪBAS Zvejas rīku veids | | 1. sleja Kods | 2. sleja Izmēri (metros)/skaits | 3. sleja Izmešanas reižu skaits vienā dienā | Grunts tralis | OTB | Traļa modelis | Izmešanas reižu skaits | Rāmju tralis | TBB | Traļa elementu garums × skaits | Draga | DRB | Dragas platums ×dragu skaits | Dubulttraļi | PTB | Traļa modelis | Dāņu vads (noenkurots) | SDN | Vada auklu kopgarums | Skotu vads (velkams) | SSC | Vada auklu kopgarums | Pelāģiskais tralis | OTM | Traļa modelis | Izmešanas reižu skaits | Pelāģiskais dubulttralis | PTM | Traļa modelis | Riņķvads | PS | Garums, augstums | Izmešanas reižu skaits | Žaunu tīkli | GN | Garums, augstums | Izmešanas reižu skaits vienā dienā | Žaunu tīkli (peilēti) | GNS | Garums, augstums | Žaunu tīkli (dreifējoši) | GND | Garums, augstums | Rāmjtīkls | GTR | Garums, augstums | Āķu jedas | LL | Izmesto āķu un auklu skaits vienā dienā | Āķu jedas (peilētas) | LLS | Āķu jedas (dreifējošas) | LLD | Gruntsmakšķeres un ūdas | LHP | Kopējais izmesto āķu/auklu skaits vienā dienā | Maisi tīklu glabāšanai | FPO | Izlietoto maisu skaits vienā dienā | Dažādi rīki | MIS | | | -------------------------------------------------- VII PIELIKUMS KUĢA ŽURNĀLĀ OBLIGĀTI ATZĪMĒJAMO NOZVEJAS SUGU SARAKSTS 1. Eiropas ūdeņi (izņemot Grenlandi). SUGAS Zinātniskais nosaukums | Nosaukums | Kods | Gadus morhua | Menca | COD | Melanogrammus aeglefinus | Pikša | HAD | Pollachius virens | Saida | POK | Merlangius merlangus | Putasu | WHG | Pleuronectes platessa | Jūras zeltplekste | PLE | Solea solea | Jūras mēle | SOL | Scomber scombrus | Stavrida | MAC | Sprattus sprattus | Brētliņa | SPR | Trachurus trachurus | Stavrida | HOM | Merluccius merluccius | Heks | HKE | Engraulis encrasicolus | Anšovi | ANE | Trisopterus esmarkii | Norway pout | NOP | Micromesistius poutassou | Putasu | WHB | Clupea harengus | Siļķe | HER | Salmo salar | Lasis | SAL | Lepidorhombus whiffiagonis | Smilšplekste | MEG | Lophius spp. | Jūrasvelni jeb makšķerniekzivis | MON | 2. Grenlandes ūdeņi (ICES V nodalījuma a) apakšnodalījums un XIV nodalījums un NAFO 1) apakšplatība). SUGAS Zinātniskais nosaukums | Nosaukums | Kods | Gadus morhua | Menca | COD | Micromesistius poutassou | Putasu | WHB | Sebastes marinus un Sebastes mentella | Jūras asaris | RED | Reinhardtius hippoglossoides | Melnā jeb Grenlandes āte | GHL | Hippoglossus hippoglossus | Āte | HAL | Pandalus borealis | Garnele | PRA | Anarhichas spp. | Ilkņzivis | CAT | Mallotus villosus | Moiva | CAP | Salmo salar | Lasis | SAL | 3. Ziemeļamerikas ūdeņi (NAFO 3Ps). SUGAS Zinātniskais nosaukums | Nosaukums | Kods | Gadus morhua | Menca | COD | Hippoglossoides plaessoides | Amerikas plekste | PLA | Gluptocephalus cynoglossus | Garā (sarkanā) plekste | WIT | Sebastes marinus un Sebastes mentella | Jūras asaris | RED | -------------------------------------------------- VIII PIELIKUMS RADIO PĀRRAIŽU KĀRTĪBA 1. Ja kravas izcelšana vai pārkraušana notiek vairāk kā 15 dienas pēc nozvejas ieguves, tad pārraida šādu informāciju: - visu VII pielikumā uzskaitīto sugu nozvejas daudzumu (kilogramos), kas atrodas uz kuģa vai ir pārkrauts vai izcelts krastā ārpus Kopienas zvejas zonas kopš pēdējās informēšanas reizes, - ICES nodalījums vai NAFO apakšplatība, kurā nozveja gūta. Nozveju, kas veikta ārpuskopienas valsts ūdeņos vai ūdeņos, uz kuriem neattiecas nevienas valsts suverenitāte vai jurisdikcija, norāda atsevišķi. 2. 1. punktā minēto informāciju pārraida parasti izmantotajos radioviļņos, pārraides sākumā norādot kuģa nosaukumu, radio izsaukuma signālu un ārējo identifikāciju, un kuģa kapteiņa vārdu. Ja kuģim nav iespējas nosūtīt ziņojumu, to šā kuģa vārdā var nosūtīt cits kuģis. 3. Kapteinis nodrošina, ka radioviļņos pārraidītā informācija rakstveidā tiek nodota tālāk attiecīgajām iestādēm. --------------------------------------------------